ANTRAS MODULIS. **KAIP VEIKIA ES. POLITIKOS SRITYS, INSTITUCIJOS, SPRENDIMŲ PRIĖMIMAS**

**Integravimas į mokomuosius dalykus:** 3–4 pamokos. Rekomenduojama integruoti į pilietiškumo pagrindų, istorijos, geografijos, užsienio ir gimtosios kalbų pamokas. Atskiras užduotis galima atlikti užsienio kalbų ir biologijos pamokose.

**Tikslas:** supažindinti su ES politika, pagrindinėmis institucijomis ir jų veikimo principais, parodyti ES sprendimų poveikį mūsų gyvenimui.

**Modulio struktūra:**

|  |  |
| --- | --- |
| **1 pamoka. Istorijos ir pilietiškumo pagrindų pamokos.** | ES politikos sritys. ES sprendimų poveikis mūsų gyvenimui. Keturios ES laisvės. |
| **2 pamoka. Istorijos ir pilietiškumo pagrindų pamokos.** | Europos Sąjungos institucijos. Jų veikimo ir sprendimų priėmimo principai, Tarpusavio sąveika. |
| **3 pamoka. Istorijos ir pilietiškumo pagrindų, taip pat užsienio kalbų pamokos.** | Europos Parlamento sandara pagal šalis ir politines grupes. Lietuvos EP nariai. |
| **4 pamoka. Istorijos ir pilietiškumo pagrindų, taip pat užsienio kalbų pamokos.** | Europos Parlamento veikla: teisės aktų rengimas ir sprendimų priėmimas. |

**PLANAS**

**Priemonės:** kompiuteris su interneto prieiga, projektorius, Europos žemėlapiai, dalomoji medžiaga, smeigtukai, siūlų kamuolys.

|  |
| --- |
| **Mokymosi uždaviniai:**   * Didinti žinias apie ES institucijas, ES reguliuojamas politikos sritis ir jų poveikį mūsų gyvenimui, EP sandarą ir priimamus sprendimus. * Stiprinti suvokimą apie ES sprendimų naudą piliečiams, piliečių atstovavimą EP. * Ugdyti pilietinį aktyvumą ir  sąmoningumą, skatinti domėjimąsi EP narių iš Lietuvos  aktyvumu ir jų veiklos stebėseną. * Ugdyti socialinius gebėjimus ES viešosios politikos, bendro sprendimų priėmimo ir kitose srityse. |

|  |  |  |  |
| --- | --- | --- | --- |
| **Etapai** | **Veikla** | **Metodai** | **Priemonės** |
| **1 PAMOKA** | | | |
| **Sužadinimas** | Mokiniams užduodamas klausimas: Kaip ES sprendimai veikia mūsų gyvenimą? Mokytojas padeda įvardyti viešojo gyvenimo sritis, kurioms poveikį padarė ES lygmens sprendimai: judėjimo laisvė, bendra rinka, vartotojų teisių apsauga, mobiliojo ryšio ir interneto duomenų tarifai ir t. t.  Vaizdo klipo apie ES teises peržiūra ir aptarimas: Kokias teises ir laisves mums suteikia ES? | Minčių lietus  Vaizdo klipo peržiūra | [Apie piliečių teises hip-hopo kalba](https://www.youtube.com/watch?v=LKa5ynR8_HE) |
| **Temos atskleidimas** | Temos ES piliečių teisėms atskleisti (pasirinktinai):  1. ES sprendimai, pakeitę mūsų gyvenimą. Mokiniai tyrinėja konkrečius daiktus, pavyzdžiui, maisto produktus (kiaušinius, šokoladą, vaisius, riešutus), žaislus, lėktuvo bilietus, pasą, Europos sveikatos draudimo kortelę, ir aptaria, kokie teigiami pokyčiai atsirado su tų daiktų naudojimu susijusiose srityse. Mokytojas nurodo ES reguliavimo sritis ir sprendimus, kurie tuos pokyčius lėmė, taip realiai parodydamas ES sprendimų poveikį (išsamų sąrašą žr. priede). Reikiamus daiktus gali atsinešti mokytojas arba iš anksto mokytojo paprašyti mokiniai.  2. Europos gyventojų teisė. Mokinių grupėms išdalijamos karikatūros, iliustruojančios ES piliečių teises. Aptariama, ką kiekviena iš jų reiškia.  3. Keturios ES laisvės: laisvas žmonių (darbo jėgos), prekių, paslaugų ir kapitalo judėjimas.  Apibendrinamoji diskusija: K*uo naudingos šios laisvės ES piliečiams, valstybių ir ES ekonomikoms? Kuo jos naudingos kiekvienam iš mūsų?* | Darbas grupėse  Karikatūrų analizė  Filmo peržiūra ir aptarimas | Priedas „Kaip ES veikia mūsų kasdienybę“  Priedas „Karikatūros“  [Filmukas anglų kalba](https://www.youtube.com/watch?v=bhZ-jVPzrEA) |
| **Įtvirtinimas: 4 variantai**  **(taip pat biologijos pamokose)**  **(taip pat biologijos pamokose)**  **Galima projektinė veikla**  **(taip pat ekonomikos ir informacinių technologijų pamokose)**  **(taip pat klasės valandėlėse ir karjeros planavimo pamokose)** | **1. Maisto sauga**  Mokiniams pateikiami maisto produktų ženklinimo pavyzdžiai, kurių reikšmes ir ES reikalavimus konkretiems produktams jie turi surasti internete. Mokytojas pabrėžia, kad toks ženklinimas galioja visoje ES, siekiant užtikrinti, kad visi europiečiai būtų aprūpinti kokybiškais, saugiais ir sveikais produktais.  Po filmo peržiūros surengiama diskusija: *Kuo mums naudingas ES maisto ženklinimas ir jo reguliavimas?*    **2. ES kova su klimato kaita. Atsinaujinančios energijos šaltiniai**  Po filmo peržiūros surengiama diskusija: *Kokios energijos daugiausia naudojama Lietuvoje? Kokie atsinaujinančios energijos šaltiniai naudojami mūsų šalyje?*  Susipažįstama su prieduose Žalioji sostinė ir *Ecolabel* pateikiama informacija.   1. *Europos žalioji sostinė* vertinama pagal 12 rodiklių: klimato kaitą ir energetinį naudingumą, tvarų vietos transportą, oro kokybę ir triukšmą, žaliąsias miesto zonas ir tvarų žemės naudojimą, gamtos ir biologinės įvairovės saugojimą, atliekų tvarkymą, vandens suvartojimą ir nuotekų valymą, ekologines naujoves ir tvarų užimtumą, taip pat vietos valdžios aplinkosaugos vadybą. Europos miestai, pretenduojantys į Žaliosios sostinės ir Žaliojo lapo apdovanojimus (pateikiama [čia](http://ec.europa.eu/environment/europeangreencapital/index_en.htm)). Reikalavimai miestams, pretenduojantiems tapti Europos žaliąja sostine, ir šio titulo privalumai (pateikiama [čia](http://ec.europa.eu/environment/europeangreencapital/winning-cities/requirements-benefits/)). 2. [*Ecolabel*](http://ec.europa.eu/environment/ecolabel/index_en.htm) -– ES ekologinis ženklas yra suteikiamas 26 kategorijų produktams, kai jie atitinka griežtus aplinkosauginius reikalavimus visame produkto naudojimo kelyje – nuo gamybos, pakavimo, transportavimo iki naudojimo ir perdirbimo.   Mokiniai kartu su mokytoju:    1. parengia projektą, kaip jų gyvenamoji vietovė galėtų tapti žaliąja sostine (galima įtraukti anglų kalbos mokytoją, nes informacija pateikiama anglų kalba);    2. parengia prekių, kurios parduodamos Lietuvoje su *Ecolabel* etikete, sąrašą ir Lietuvos gamintojų bei jų prekių, kurios atitinka *Ecolabel* standartą, sąrašą;    3. paruošia stendą ar plakatą mokyklos bendruomenei, kuriame vizualiai pristatoma žaliosios sostinės projekto rezultatai arba Lietuvos (regiono) gamintojų prekės, paženklintos *Ecolabel* ženklu.   **3. Vartotojų ir keleivių teisės**  Supažindinama su ES vartotojų teisių apsauga.  Moksleivių grupėms pateikiamos situacijos (žr. priedą). Pasinaudodami aplikacija jie turi pateikti situacijos sprendimą. Pasitelkiama ECC-net mobiliųjų telefonų ir planšetinių kompiuterių aplikacija, kurioje galima rasti kilusios problemos sprendimo būdus.  Pastaba. Keleivių teisių apsaugos taisyklės galioja ir keliaujant gimtojoje šalyje, jos nėra taikomos tik kitose ES šalyse.  **4. Judėjimo laisvė ir mokymasis. Erasmus+ mainai, studijos ir darbas užsienyje, savanorystė**  ES piliečiai turi teisę:  • mokytis ir studijuoti bet kurioje ES šalyje tokiomis pačiomis sąlygomis kaip ir tos šalies piliečiai;  • dirbti bet kurioje ES šalyje ir pasinaudoti galimybėmis, kurias siūlo visos ES darbo rinka.  **Užduotis: „**Aš po 5 metų“. Mokiniai parengia trumpą pasakojimą apie tai, ar gali ir kaip gali pasinaudoti pirmiau nurodytomis galimybėmis: savanoryste, studijomis užsienyje, praktika arba darbu užsienyje, verslo kūrimu. | Darbas grupėmis ir individualus darbas  Filmo peržiūra ir aptarimas  Filmo peržiūra ir aptarimas  Projektinė veikla    Filmo peržiūra ir aptarimas  Darbas grupėse, analizė  Filmo peržiūra ir aptarimas | Užduotis „Maisto ženklinimas“  [Infografikas apie pakuočių žymėjimą](http://ec.europa.eu/food/sites/food/files/safety/docs/labelling_legislation_infographic_food_labelling_rules_2014_en.pdf) (anglų kalba)  [Filmukas apie maisto saugą ES](https://youtu.be/Zru77LYPo3A?list=PLth8A3TvdfFLQ_8V1xuT33E2h3fLFIh-v) (lietuvių kalba)  [Filmukas apie ES klimato politiką](https://youtu.be/wOQacUFNDWM?list=PLth8A3TvdfFLQ_8V1xuT33E2h3fLFIh-v)  [Filmukas apie rūšiavimą ir žiedinę ekonomiką](https://youtu.be/OKrTBKzgWG0?list=PLth8A3TvdfFLQ_8V1xuT33E2h3fLFIh-v) (lietuvių kalba)  [Prekės, atitinkančios *Ecolabel* standartą Lietuvoje](http://www.zaliaskatalogas.lt/ekologiniai-zenklai/25-es-eko-zenklas)  [Filmukas](https://www.youtube.com/watch?v=PLP_H0epqMM) apie Europos vartotojų centrą Priedas „Teisių situacijos“  [Aplikacija](https://play.google.com/store/apps/details?id=eu.cec_zev.ECCNetTravel)  [Filmas apie Erasmus+](https://www.youtube.com/watch?v=i9o_bG0PVEI) |
| **Papildoma užduotis** | Viktorina apie ES mūsų kasdienybėje. | Viktorina | [Viktorina-žaidimas](http://europa.eu/teachers-corner/quiz/how-eu-relevant-us_lt) |
| **2 PAMOKA** | | | |
| **Temos atskleidimas** | Pristatomos svarbiausios ES institucijos – Europos Parlamentas, Europos Komisija, Europos Sąjungos Taryba – ir atskleidžiama, kaip jos veikia. Mokiniai supažindinami su ES sprendimų priėmimo tvarka, Europos Parlamento sandara ir galiomis. | *PowerPoint* pristatymas arba filmo peržiūra | Pristatymas **„**ES institucijos“  [Filmukas](https://www.youtube.com/watch?v=bJtrdWlUdZg&list=PLth8A3TvdfFILilzT0sFFrMDpHPtqA0Sh&index=10) apie ES sprendimų priėmimą  [Filmukas apie EP (anglų k., lietuviški subtitrai)](https://www.europarltv.europa.eu/lt/programme/eu-affairs/the-european-parliament-in-a-nutshell) |
| **Įtvirtinimas: 2 variantai** | 1. Praktinė užduotis: ***ES sprendimų priėmimas.* Siūloma pasirinkti konkretų klausimą, kad dalyviai geriau suprastų sprendimų priėmimo mechanizmą, pavyzdžiui,** šokolado produktų mokyklose apribojimas, šikšnosparnių apsaugos užtikrinimas ir pan. (dėl problemų ir klausimų, kuriuos galima pasitelkti, žr. priedus).   1. Visi mokiniai susipažįsta su Europos Komisijos „parengto“ dokumento projekto tekstu. 2. Mokiniai pasiskirsto, kurioms institucijoms atstovauja – Europos Komisijai, Europos Parlamentui ar ES Tarybai. 3. Grupės aptaria tarpusavyje, t. y. atstovaujamose institucijose, ar ir kurioms dokumento nuostatoms (ne)pritaria, parengia siūlymus. 4. **Europos Komisijos atstovams duodamas** siūlo kamuolys, simbolizuojantis teisės aktą, kurį inicijuoja Komisija. 5. Pagal priede pateiktą sprendimų priėmimo schemą dalyviai mėto siūlų kamuolį atitinkamų institucijų atstovams, nepaleisdami siūlo (Komisija meta Parlamentui, Parlamentas Tarybai, priklausomai nuo to, ar sutaria, ar nesutaria dėl siūlomo sprendimo, kamuolys mėtomas toliau). 6. Pabaigoje dalyviai supranta sprendimų priėmimo sudėtingumą – numezgamas ES sprendimų priėmimo tinklas.   **2.** ES institucijų (Europos Parlamento, Europos Komisijos ir ES Tarybos) palyginimas su Lietuvos institucijomis (LR Seimu, LR Vyriausybe ir ministerijomis). | Darbas grupėse, simuliacija  Individualus darbas arba darbas grupėse | Priedas „Sprendimų priėmimas“  Priedas  „Direktyvos“  Užduotis „Institucijų palyginimas“  [Filmukas apie EP palyginimą su JAV Kongresu](https://www.youtube.com/watch?v=iMpLlWBBN-4&index=14&list=PLth8A3TvdfFILilzT0sFFrMDpHPtqA0Sh) (anglų k. lietuviškais subtitrais) |
|
| **Aptarimas** | Protų mūšis |  | Protų mūšis „ES institucijos“ |
| **3 PAMOKA** | | | |
| **Temos atskleidimas** | Kaip sudaromas Europos Parlamentas pagal šalis ir politines grupes. | *PowerPoint* pristatymas arba filmo peržiūra | Pristatymas „EP sudėtis“ arba [filmukas](https://www.europarltv.europa.eu/lt/programme/eu-affairs/between-party-lines-political-groups) |
| **Įtvirtinimas:**  **3 variantai** | **1. EP politinės grupės**  Susipažinimas su EP politinėmis grupėmis ir jų pasiskirstymu Parlamente bei šių grupių pagrindinėmis politinėmis nuostatomis.  **2. Lietuvos politikai Europos Parlamente**  Mokiniai turi išsiaiškinti, kurioms EP politinėms grupėms priklauso Lietuvos politikai. Grupėms išdalijamos sukarpytos dėlionės dalys: EP narių nuotraukos, vardai ir pavardės, EP politinė grupė ir Lietuvos partija, kuriai jie priklauso. Dėlionę grupės turi sudėlioti teisingai ir kuo greičiau.  **3. EP atstovavimas**  Europos Parlamentas neatstovauja šaliai, jis atstovauja ES piliečiams. Šalims atstovauja ES Taryba.  Mokiniai turi suskaičiuoti atstovaujamumo indeksą, t. y. kiek savo šalies gyventojų atstovauja vienas EP narys skirtingose ES šalyse, ir palyginti duomenis su realiu atstovavimu.  Diskusija: Kodėl kai kurios šalys turi daugiau / mažiau EP atstovų, atsižvelgiant į gyventojų skaičių? | Darbas grupėmis arba individualus darbas  Dėlionė, darbas grupėmis  Darbas grupėmis arba individualus darbas | Užduotis „EP narių pasiskirstymas frakcijomis“  Užduotis „Dėlionė“  Užduotis „ES gyventojai ir EP nariai“ |
| **Galima papildoma veikla** | **Virtuali EP kelionė „Briuselis, Strasbūras, Liuksemburgas“,** kurios metu mokiniai supažindinami ir su istoriniais, ir su geografiniais kontekstais, kartu sužino ir EP raidą, jo veikimo principus, struktūrą. *(Surengti virtualią kelionę maršrutu Briuselis – Strasbūras, aplankant Liuksemburgą. Lyg ir imituojama EP periodiškoji migracija, atskleidžiami jos istoriniai kontekstai, mokiniai supažindinami ir su kitomis institucijomis, jų funkcijomis, atskleidžiama, kodėl institucijos taip išsklaidytos. Kartu susipažįstama ir su šalių kultūra, istorija, geografija (pateikiamas aprašymas).* | Darbas grupėmis | Priedas „Virtuali kelionė“ |
| **4 PAMOKA** | | | |
| **Temos atskleidimas**  **(taip pat kalbų pamokose)** | **EP veiklos simuliacija.**   1. Komitetų veiklos simuliacija. Klasė suskirstoma į 2-3 komitetus, kurie rengia pasiūlymus problemų sprendimams (temų pavyzdžiai ir pusiau parengtos rezoliucijos pateikti prieduose). Per 20 min. grupės parengia po 3-4 siūlymus iškeltoms problemoms, kurios suformuluotos rezoliucijų prieduose (įžanginės dalys), spręsti. 2. Plenarinis posėdis.    1. Kiekvieno komiteto atstovas pristato savo siūlymus (pristatymui skiriama po 3 min.).    2. Po 5 min. skiriama diskusijai. Visi dalyviai užduoda klausimus, išsako nuomonę dėl siūlymų.    3. Po diskusijos vyksta balsavimas (balsuojama „už“, „prieš“ arba „susilaikoma“).   Posėdžio metu dalyvius galima paskirstyti politinėmis grupėmis (žr. metodiką).  Rezoliucijos arba direktyvos rengimas. Mokiniai grupėmis pagal pavyzdžius rengia dokumentus problemų sprendimams siūlyti.  Mokomieji ES teisės aktų pavyzdžiai, parengti ES sprendimų priėmimo simuliacijai, pateikiami prieduose.  ES teisės aktų pavyzdžiai:   1. EP [rezoliucija](http://eur-lex.europa.eu/legal-content/LT/TXT/PDF/?uri=CELEX:52008IP0422&from=LT); 2. [Pasiūlymas dėl rezoliucijos teikimo](http://www.europarl.europa.eu/meetdocs/2014_2019/plmrep/COMMITTEES/CULT/PR/2016/12-05/1104080LT.pdf); 3. [Direktyva](http://eur-lex.europa.eu/legal-content/LT/TXT/PDF/?uri=OJ:L:2014:094:FULL&from=LT) (p. 375–395). | Simuliacija  Dokumento rengimas | Priedas „MEP modelis“  [Filmukas apie simuliaciją](https://www.youtube.com/watch?v=V3qsO7BFnOI)  Priedas „MEP rezoliucijos forma“  Užduotis „MEP rezoliucijos pildymui“  Priedas „Direktyvos“  Priedas „MEP rezoliucija skaitmeninis švietimas“ |